open-index/open-wikipedia-markdown huggingface dataset:
Marwin Hitz

**Marwin Hitz** (sündinud 18. septembril 1987 St. Gallenis) on Šveitsi jalgpallur, kes mängib väravavahina Saksamaa kõrgliiga klubis Dortmundi Borussia.

Ta alustas klubikarjääri kodulinna klubis FC St. Gallen, kuid klubi põhimeeskonda ta pääsenud. Aastatel 2007–2008 mängis ta Šveitsi esiliiga klubides Yverdon-Sport ja FC Winterthur.

2008. aastal liitus ta Saksamaa kõrgliiga klubiga VfL Wolfsburg. Saksamaa kõrgliigas tegi Hitz debüüdi 21. veebruaril 2010 mängus FC Schalke 04 vastu.

Aastatel 2013–2018 mängis ta Saksamaa kõrgliigas FC Augsburgi ridades. 21. veebruaril 2015 lõi ta liigamängus Leverkuseni Bayeri vastu neljandal lisaminutil värava, tuues Augsburgile 2:2 viigi.

2018. aastal siirdus ta Dortmundi Borussiasse. 2019. aastal võitis ta klubiga Saksamaa superkarika.

Šveitsi jalgpallikoondises tegi ta debüüdi 10. juunil 2015 sõprusmängus Liechtensteini vastu. Ta kuulus Šveitsi koondisse 2016. aasta Euroopa meistrivõistlustel.

## Saavutused
;Dortmundi Borussia
*DFL-Supercup: 2019
Riikliku julgeoleku 2. järgu komissar

**Riikliku julgeoleku 2. järgu komissar** (vene keeles *комиссар государственной безопасности 2-го ранга*) oli aastatel 1935−1945 Nõukogude Liidu riikliku- ja sisejulgeoleku ametkondades kasutusel olnud eriauaste, millele tinglikult vastas sõjaväeline auaste Punaarmees 2. järgu armeekomandör (1940. aastast kindralpolkovnik).

Nõukogude Liidus olid riikliku julgeoleku eriauastmed kasutusel NSV Liidu Siseasjade Rahvakomissariaadis (1935–1945) ja NSV Liidu Riikliku Julgeoleku Rahvakomissariaadis (1941–1945).

Riikliku julgeoleku 2. järgu komissari auaste oli riikliku julgeoleku 1. järgu komissarist madalam ja riikliku julgeoleku 3. järgu komissarist kõrgem. 

Ühtekokku oli 2. järgu komissari auastet antud **19** julgeolekutöötajale, kellest hiljem 14 hukati, üks mürgitati, üks degradeeriti auastmes, ühelt võeti kindralipension ja üks lasi end Stalini isikukultuse paljastamise kampaania ajal ise maha.
  
## Esimeste (1935) auastme saanute edasine saatus
26. novembril 1935 anti riikliku julgeoleku 2. järgu komissari auaste 13 NKVD kõrgemale ametnikule. Suure terrori (1936–1938) käigus neist 13-st üheksa lasti maha ja üks (Abram Slutski) mürgitati. Lev Zalin arreteeriti 1938. aastal (hukati 1940) ja Lev Belski arreteeriti 1939. aastal (hukati 1941). Ainsana pääses stalinlikest repressioonidest Sergei Goglidze, kes 1940. aastatel töötas Habarovski krai NKVD-s. Ta lasti maha detsembris 1953 kui Lavrenti Beria lähimaid käsilasi.

## Aastatel 1936–1942 auastme saanute edasine saatus
Aastatel 1936–1942 anti riikliku julgeoleku 2. järgu komissari auaste vaid ühele julgeolekutöötajale – Karp Pavlovile – NKVD ehituse peavalitsuse ülemale, kes 1949. aastal saadeti pensionile, kes aga 1957. aastal lasi enda maha. Ta maeti Vagankovo kalmistule.

## 1943. aastal auastme saanute edasine saatus
1943. aastal anti riikliku julgeoleku 2. järgu komissari auaste viiele julgeolekutöötajale:
*Bogdan Kobulov – lasti maha 1953. aastal kui Beria lähimaid käsilasi.
*Viktor Abakumov – lasti maha 1954. aastal; üks talle esitatud süüdistusi oli Leningradi süüasja fabritseerimine.
*Vassili Tšernõšov – oli kuni oma surmani (1952) siseministri asetäitjaid; maeti Novodevitšje kalmistule.
*Sergei Kruglov – 1956. aastast põlu all, jäi kindralipensionita; 1977. aastal jäi rongi alla; maeti Novodevitšje kalmistule.
*Ivan Serov – edutati 1955. aastal armeekindraliks; 1963. aastast põlu all, degradeeriti kindralmajoriks;  suri 1990. aastal.

Aastatel 1944–1945 auastet kellelegi ei antud.

## Auastme kaotamine
NSV Liidu Ülemnõukogu Presiidiumi seadlusega 6. juulist 1945 riikliku julgeoleku eriauastmed kaotati ja asendati sõjaväeliste auastmetega. Seoses sellega toimus auastme kaotamise ajal elus olnud eriauastme omanike ümberatesteerimine, mille tulemusena anti kindralpolkovniku auaste järgmistele riikliku julgeoleku 2. astme komissaridele: 

*Viktor Abakumov
*Sergei Goglidze,
*Bogdan Kobulov
*Sergei Kruglov
*Karl Pavlov
*Ivan Serov 
*Vassili Tšernõšov

## Välislingid
*Персональные звания и знаки различия в органах госбезопасности. memo.ru
Nemanja Radoja

**Nemanja Radoja** (serbia kirillitsas Немања Радоја; sündinud 6. veebruaril 1993 Novi Sadis) on Serbia jalgpallur, kes mängib kaitsva poolkaitsjana Hispaania kõrgliiga klubis Levante.

Ta alustas klubikarjääri kodulinna klubis FK Vojvodina. Klubi põhimeeskonnas debüteeris ta Serbia kõrgliigas hooajal 2012–13. Hooajal 2013–14 valiti Radoja Serbia kõrgliiga hooaja sümboolsesse koosseisu.

2014. aasta augustis sõlmis ta viieaastase lepingu Hispaania kõrgliiga klubiga Celta de Vigo, kus mängis kokku neli hooaega. 2019. aasta augustis sõlmis ta kolmeaastase lepingu Levantega.

Serbia jalgpallikoondises tegi Radoja debüüdi 15. novembril 2016 sõprusmängus Ukraina vastu.
Mitchell te Vrede

**Mitchell te Vrede** (sündinud 7. augustil 1991 Amstelveenis) on Hollandis sündinud Suriname jalgpallur, kes mängib ründajana Saudi Araabia kõrgliiga klubis Al Fateh ja Suriname jalgpallikoondises.

Hollandi kõrgliigas debüteeris ta 2011. aastal SBV Excelsiori ridades. Esimese värava Hollandi kõrgliigas lõi ta sama aasta 28. augustil mängus PSV Eindhoveni vastu.

Aastatel 2012–2015 mängis ta Hollandi kõrgliigas Feyenoordi ja aastatel 2015–2016 Heerenveeni ridades. Hooajal 2015/16 lõi ta Hollandi kõrgliigas kümme väravat.

2017. aasta jaanuaris liitus ta Türgi esiliiga klubiga Boluspor, kuid ta naasis hooaja 2017–18 Hollandi kõrgliigasse, liitudes NAC Bredaga. Hooajal 2018/19 lõi Vrede Hollandi kõrgliigas taas kümme väravat, kuid ei suutnud Bredat päästa esiliigasse langemise eest.

2019. aasta juunis siirdus ta Al-Fatehi. Hooajal 2019–20 lõi ta Saudi Araabia kõrgliigas 12 väravat ja oli klubi suurim väravakütt sel hooajal.

Ta on Suriname päritolu. Suriname jalgpallikoondises debüteeris ta 4. juunil 2021 MM-i valikmängus Bermuda vastu.
Mahmoud Dahoud

**Mahmoud Dahoud** (sündinud 1. jaanuaril 1996 Amudas) on Süürias sündinud Saksamaa jalgpallur, kes mängib poolkaitsjana Inglismaa kõrgliiga klubis Brighton and Hove Albion FC ja Saksamaa jalgpallikoondises.

Dahoud on Saksamaal elanud alates oma sünniaastast. 2010. aastal liitus ta Mönchengladbachi Borussia noorteakadeemiaga. 2014. aasta augustis sõlmis ta klubiga esimese profilepingu ja debüteeris pärast seda klubi põhimeeskonnas UEFA Euroopa Liiga *play-off*i kohtumises FK Sarajevo vastu. Hooaja lõpus tegi ta debüüdi ka Saksamaa kõrgliigas, saades esimeseks Süürias sündinud jalgpalluriks Saksamaa kõrgliigas. Hooajal 2015–16 kindlustas Dahoud koha Mönchengladbachi Borussia põhikoosseisus. Esimese värava Saksamaa kõrgliigas lõi ta 23. septembril 2015 mängus FC Augsburgi vastu.

2017. aasta juulis liitus ta Dortmundi Borussiaga.

2017. aastal tuli Dahoud Saksamaa kuni 21-aastaste koondisega omavanuste Euroopa meistriks. Saksamaa jalgpallikoondises tegi ta debüüdi 7. oktoobril 2020 sõprusmängus Türgi vastu.

## Saavutused
;Borussia Dortmund
*DFL-Supercup: 2019
Lõuna-Aasia kiviaeg

**Lõuna-Aasia kiviaeg** hõlmab paleoliitikumi, mesoliitikumi ja neoliitikumi Lõuna-Aasias. 

Varaseimad tõendid nüüdisaegse anatoomiaga *[[Homo sapiens]]*i kohalolust on leitud Indiast Kadapa ringkonna koobastest ning Sri Lankast Batadombalena (Batadomba lena) ja Belilena (Beli lena Kitulgala) koopast.

Mehrgarhis (praegu Lääne-Pakistan) algas neoliitikum umbes 7000 eKr ning kestis  3300. aastani eKr, mil algas pronksiaeg. Lõuna-Indias kestis mesoliitikum 3000. aastani eKr ja neoliitikum 1400. aastani eKr; järgnes megaliitiline üleminekuaeg; pronksiaeg jäi enamasti vahele. 

Rauaaeg algas Põhja-Indias ja Lõuna-Indias enam-vähem ühel ajal, umbes 1200–1000 eKr (maalitud halli keraamika kultuur, Hallur, Paiyampalli).

## Paleoliitikum ja neoliitikum

Narmada jõe orust leiti Jaava *[[Homo erectus]]*e omale lähedane, kuid progressiivsem kolju. Aastal 1985 kirjeldati see alamliigina *[[Homo erectus narmadiensis]]*. See dateeriti vähemalt 236 000 aasta vanuseks.

*[[Homo erectus]]* elas  pleistotseenis Pothohari platool Soani jõe ääres (praegu Pakistani Pandžabi provints, Rawalpindi lähedal). Soani kultuuri leiukohti on Välis-Himaalajas tänapäeva India, Pakistani ja Nepali territooriumil. Kahe teraga pihukirveid võidi hakata kasutama keskmises pleistotseenis.

Odai leiukohast Tamil Nadu osariigist leiti viiekuise lapse jäänused, mis omistatakse kas *Homo erectus*ele või varasele *[[Homo sapiens]]*ile. Raudturvised Kerala osariigi rannikult ja sarnased raudturvised Odaist hinnatakse  187 000 aasta vanusteks.  

Jwalapurami leiukohas ei esine vaheaega Toba vulkaani purske ajal 74 000 aastat tagasi. Soni jõe orus Madhya Pradeshi osariigis Dhaba leiukohas jäi Levallois' tehnika  ajavahemikus 79,6 ± 3,2 kuni  65,2 ± 3,1 tuhat aastat tagasi muutumatuks ka pärast Toba vulkaani purset. Dhaba leiukoha tööriistad meenutab väga Aafrikast (Aafrika keskmine kiviaeg) ja Araabiast leitud tööriistu ning Austraalia kõige vanemaid artefakte. Levallois' tehnika puudub Dhabas kõrgemal kihist E, mille vanuseks hinnatakse 47,5 ± 2,0 tuhat aastat. Umbes 48 aastat tagasi ilmus mikroliitide tehnoloogia. 

Neoliitikumi (7000–5500 eKr) leiud kaevas välja Indiast Pinjore'ist Haryana osariigist Ghaggar-Hakra jõe (Sarasvati jõe vana sängi) äärest Guy Ellcock Pilgrim, Briti geoloog ja paleontoloog, kes avastas 1,5 miljoni aasta vanused ürginimese hambad ja osa lõualuust, mis näitab, et 1 500 000 tagasi  elasid Acheuli kultuuri inimesed Pinjore'i piirkonnas Chandigarhi lähedal. Vanema paleoliitikumi kvartsiittööriistad kaevati välja piirkonnast, mis ulatub Pinjore'ist Nalagarhini (Solani ringkond, Himachal Pradesh).

## Viited
Maldiivide riigipeade loend

Siin on loetletud **[[Maldiivid]]e riigipead**.

## Huraa dünastia

## Esimene Maldiivi Vabariik

## Huraa dynasty (taastatud)

## Maldiivi Vabariik

## Viimatised valimised

## Vaata ka
*Maldiivide poliitika
*Maldiivide ajalugu
*Maldiivide sultanite loend
*Maldiivide peaminister
*Maldiivide asepresident
*Maldiivide esileedi
Weston McKennie

**Weston James Earl McKennie** (sündinud 28. augustil 1998 Little Elmis Texases) on USA jalgpallur, kes mängib poolkaitsjana Inglismaa kõrgliigaklubis Leeds United ja USA jalgpallikoondises.

Aastatel 2009–2016 kuulus ta FC Dallase noorteakadeemiasse.

2016. aasta augustis liitus ta Saksamaa klubiga FC Schalke 04. Klubi põhimeeskonnas debüteeris ta 20. mail 2017 mängus FC Ingolstadt 04 vastu. Järgmisel hooajal sai ta klubi põhimeeskonnas oluliselt enam mänguaega. 6. oktoobril 2018 lõi ta mängus Fortuna Düsseldorfi vastu oma esimese värava Saksamaa kõrgliigas. Sama aasta 3. oktoobril lõi ta UEFA Meistrite Liiga alagrupimängus värava Moskva Lokomotivi vastu.

2020. aasta augustis läks ta Schalkest laenule Itaalia kõrgliigaklubisse Torino Juventus. Sellega sai ta Juventuse ajaloo esimeseks USA mängijaks. Esimese värava Itaalia kõrgliigas lõi ta sama aasta 5. detsembril mängus Torino vastu. 2021. aastal sõlmis ta Juventusega püsiva lepingu. 2023. aasta jaanuaris läks ta Juventusest hooaja lõpuni laenule Leeds Unitedi.

USA jalgpallikoondises tegi McKennie debüüdi 14. novembril 2017 sõprusmängus Portugali vastu ja lõi selles mängus ka värava. 2019. aastal saavutas ta USA koondisega CONCACAF Gold Cupil teise koha. McKennie lõi sel turniiril kaks väravat. 12. oktoobril 2019 tegi ta CONCACAF-i Rahvuste Liiga mängus Kuuba vastu kübaratriki kolmeteistkümne minutiga, mis oli USA koondise kiireim kübaratrikk.

2020. aastal valiti McKennie USA aasta meesjalgpalluriks.

## Saavutused
;Juventus
*Coppa Italia: 2020–21
*Supercoppa Italiana: 2020

## Viited

## Välislingid

* Profiil Torino Juventuse kodulehel
Iraani kriis

**Iraani kriis** võib olla:
* 1946. aasta Iraani kriis
* Iraani pantvangikriis
* 2009. aasta Iraani presidendivalimiste meeleavaldused
* 2017.–2018. aasta Iraani meeleavaldused
Daniel James

**Daniel Owen James** (sündinud 10. novembril 1997 Kingston upon Hullis) on Inglismaal sündinud Walesi jalgpallur, kes mängib äärepoolkaitsjana Inglismaa Premier League'i klubis Fulham ja Walesi jalgpallikoondises.

Aastatel 2006–2014 kuulus ta Hull City noorteakadeemiasse. Seejärel liitus ta Swansea Cityga. Swansea City põhimeeskonnas debüteeris James 6. veebruaril 2018 karikamängus Notts County vastu ja lõi selles mängus ka värava. Hooajal 2018–19 mängis ta Swansea City põhimeeskonnas Inglismaa esiliigas ja lõi neli väravat.

2019. aasta juunis sõlmis ta viieaastase lepingu Manchester Unitediga. 11. augustil 2019 lõi ta Inglismaa kõrgliiga hooaja esimeses mängus Chelsea vastu värava.

2021. aasta augustis sõlmis ta viieaastase lepingu Inglismaa kõrgliigaklubiga Leeds United. 2022. aasta septembris läks ta Leeds Unitedist laenule Fulhami.

Walesi jalgpallikoondises tegi James debüüdi 2018. aasta novembris mängus Albaania vastu. Koondisekarjääri esimese värava lõi ta oma teises koondisemängus 24. märtsil 2019 EM-i valikmängus Slovakkia vastu. Ta kuulus Walesi koondisse 2021. aasta Euroopa meistrivõistlustel ja 2022. aasta jalgpalli maailmameistrivõistlustel.

## Viited

## Välislingid
Ćmiłów

**Ćmiłów** on küla Poolas Lublini vojevoodkonnas Lublini maakonnas Głuski vallas. Ćmiłów asub Lublini kesklinnast ligi 10 km lõunas.

Küla on esmamainitud 1409. aastal.
Minicoy

**Minicoy** (ka Maliku) on Indiale kuuluv atoll Araabia ja Lakadiivi mere vahel. Saar asub 398 km Trivandrumist, Kerala pealinnast läänes.

Maismaa pindala on 4,8 km². 2004. aastal oli saarel 10 700 elanikku.

Koos Amindiivide ja Lakadiividega moodustab India liiduterritooriumi Lakshadweep.

Lakadiividest eraldab Minicoy atolli Üheksanda Kraadi väin. 

Saarel asub 1885. aastal brittide ehitatud 90 m kõrgune tuletorn.
Neukirchen am Großvenediger

**Neukirchen am Großvenediger** on alev ja vald *(Marktgemeinde)* Austria Salzburgi liidumaa Zell am See ringkonnas (Pinzgau piirkonnas). Neukirchen asub merepinnast 856 m kõrgusel.

## Viited
Belgradi loomaaed

**Belgradi loomaaed** (serbia keeles *Бео зоо врт*, tuntud ka kui *Vrt dobre nade* 'heade lootuste aed') on Belgradi vanalinnas Kalemegdani pargis asuv loomaaed. 

Loomaaed asutati 12. juulil 1936 ja see on üks vanemaid avalikke loomaaedu Kagu-Euroopas. 

Loomaaia pindala on 7 hektarit ja seal asub umbes 150 loomaliigi ekspositsiooni, kuhu kuulub ligi 2000 isendit. See on liigiliselt Serbia kõige mitmekesisema koguga loomaaed.

Belgradi loomaaed, mis on linna kõige külastatum turismiobjekt, taotles EAZA liikmeks saamist 2017. aastal.

## Välislingid
Kalemegdani park

**Kalemegdani park** (serbia keeles *Калемегдански парк*) on Belgradi suurim park ja tähtsaim kultuurimälestis. Seal asub Belgradi kindlus, mitu muuseumi (sh sõjandusmuuseum) ja loomaaed. Park asub 125 meetri kõrgusel pangal, Sava jõe ja Doonau ristumise kohas Suure sõjasaare vastas. Pargi nimi on tuletatud kahest türgi sõnast: *kale* tähendab linnust ja arhailine sõna *megdan* tähendab lahinguvälja.
Belgradi kindlus

**Belgradi kindlus** (serbia keeles *Београдска тврђава*, romaniseeritult *Beogradska tvrđava*) koosneb vanast tsitadellist (koos Ülem- ja Alamlinnaga) ning Kalemegdani pargist. Kunagine kindluslinnak asub Serbia pealinnas Belgradis Sava ja Doonau jõe liitumiskohas Suure sõjasaare vastas. Kuna sissepääs kindlusse on tasuta, siis on see linna külastatuim turismiobjekt.
Pobednik

**Pobednik** (serbia keeles *Победник*, otsetõlkes 'võitja') on Belgradi kindluse ülalinnas asuv 14 meetri kõrgune pronksist monument. See on püstitatud Serbia vabanemise mälestuseks Osmanite ülemvõimu alt ning Serbia sõjaliste võitude tähistamiseks Balkani sõdades ja Esimeses maailmasõjas. 

Monument avati 1928. aastal, Belgradi linna vabastamise kümnendal aastapäeval. Skulptuuri lõi horvaadi skulptor Ivan Meštrović, kes valas kuju juba 1913. aastal. Algul oli monument kavandatud teise asukohta, kuid lõpuks paigutati see Belgradi kindlusesse, kus see kujunes linna sümboliks.

Pobednik on kujult klassitsistlik monument, mille keskmes on alasti mehefiguur, kes seisab kõrgel sambal ja vaatab üle Sava ja Doonau ühinemiskoha. Kuju hoiab paremas käes mõõka, mis sümboliseerib kaitset ja võitlust, ning vasakus käes kotkast, mida tõlgendatakse võidu ja vabaduse märgina.

Pobednik on üks Meštrovići tuntumaid teoseid ning ühtlasi Belgradi üks tuntumaid vaatamisväärsusi ja sümboleid.

## Viited

## Välislingid
*
Sergio Escudero

**Sergio Escudero Palomo** (sündinud 2. septembril 1989 Valladolidis) on Hispaania jalgpallur, kes mängib vasakkaitsjana Hispaania kõrgliigaklubis Valladolidi Real.

Ta alustas klubikarjääri Real Murcias. Klubi põhimeeskonnas debüteeris ta 2009. aasta juunis Hispaania esiliigas.

2010. aasta suvel liitus ta Saksamaa kõrgliigaklubiga Schalke, kuid sai seal võrdlemisi vähe mänguaega. 2013. aasta jaanuaris läks ta laenule Hispaania kõrgliigaklubisse Getafe. 2013. aasta juulis sõlmis ta Getafega püsiva lepingu.

2015. aasta juuli siirdus Escudero Sevillasse, kellega sõlmis nelja-aastase lepingu. Hooaegadel 2015–16 ja 2019–20 võitis ta Sevillaga UEFA Euroopa Liiga. Sevillas mängis ta kuni hooaja 2020–21 lõpuni.

2021. aasta augustis sõlmis ta üheaastase lepingu Hispaania kõrgliigaklubiga Granada. 2022. aasta juulis sõlmis ta kaheaastase lepingu Valladolidi Realiga (aastatel 1998–2004 oli ta kuulunud Valladolid Reali akadeemiasse).

## Saavutused
;Schalke 04
*DFB-Pokal: 2010–11
*DFL-Supercup: 2011
;Sevilla
*UEFA Euroopa Liiga: 2015–16, 2019–20
Vranje

**Vranje** (serbia kirillitsas *Врање*) on linn Lõuna-Serbias, Pčinja ringkonna halduskeskus, samuti majandus- ja kultuurikeskus.

## Etniline koosseis
Rahvastiku etniline koosseis linna halduspiirides 2011. aasta rahvaloenduse järgi:

## Viited

## Välislingid
Roger Martí

**Roger Martí Salvador** (tuntud lihtsalt kui **Roger**; sündinud 3. jaanuaril 1991 Torrentis) on Hispaania jalgpallur, kes mängib ründajana Hispaania kõrgliigaklubis Cádiz.

Ta alustas klubikarjääri Valencias, debüteerides 2009. aastal Valencia reservmeeskonnas, kuid klubi põhimeeskonda ta ei jõudnud.

2011. aastal liitus ta Levantega. Aastatel 2011–2013 mängis ta põhiliselt Levante reservmeeskonnas. Hooajal 2012/2013 lõi ta Hispaania tugevuselt kolmandas liigas 22 väravat. Levante põhimeeskonnas debüteeris ta Hispaania kõrgliigas 2012. aasta jaanuaris. Esimese värava Hispaania kõrgliigas lõi Roger 2. detsembril 2012 mängus Celta de Vigo vastu.

Hooajal 2013–2014 mängis ta Levantest laenul Hispaania esiliigaklubis Real Zaragoza ning lõi liigas 12 väravat. Hooajal 2014–2015 ja hooaja 2015–2016 teises pooles mängis ta Hispaania esiliigas laenul Valladolidi Realis.

Alates hooajast 2016–17 kulus Roger Levante põhikoosseisu. Hooajal 2016–17 lõi ta Hispaania esiliigas 22 väravat ja oli sellega liigas paremuselt teine väravakütt. Lisaks aitas ta Levantel tagasi Hispaania kõrgliigasse jõuda. Hispaania kõrgliigas on Rogeri edukaim hooaeg olnud 2018–19, mil ta lõi 13 väravat.

Pärast seda, kui Levante hooaja 2021/22 järel Hispaania kõrgliigast välja langes, sõlmis Roger 2022. aasta augustis nelja-aastase lepingu Elchega. Hooaja 2022/23 esimeses pooles ei õnnestunud Rogeril Elche meeskonnas Hispaania kõrgliigas ühtegi väravat lüüa. 2023. aasta jaanuaris läks ta laenule Cádizi. Tänu sellele, et Cádizil õnnestus hooajal 2022/23 Hispaania kõrgliigasse püsima jääda, sõlmis ta 2023. aasta juulis Cádiziga püsiva lepingu.

## Saavutused
;Levante
*Segunda División: 2016–17

## Viited
Soani kultuur

**Soani kultuur** on vanema paleoliitikumi arheoloogiline kultuur Hindustani poolsaarel Välis-Himaalajas 500 000 – 150 000 (või 100 000) eKr. Harvatakse, et selle kultuuri kandja oli hiline *[[Homo erectus]]*. 

Soani kultuur on Acheuli kultuuri kaasaegne, mõnikord peetakse seda Acheuli kultuuri Lõuna-Aasia variandiks. Ta on nime saanud Soani jõe järgi Pakistanis. Soani kultuuri leiukohad on Välis-Himaalajas praeguse India ja Nepali ja Pakistani territooriumil. Lähimad paralleelid väljaspool Lõuna-Aasiat leiduvad Tadžikistanis ja Iraanis.

Esemed on tehtud kvartsiidist veeristest, munakividest või mõnikord rahnudest, mis pärinevad Välis-Himaalaja jõgedest. Leitakse tavaliselt mitmesuguseid kirveid, kettaid, kaabitsaid, nukleusi ja kilde. Kirved sarnanevad sinantroopide omadega. Tööriistad on palju algelisemad kui samal ajal läänes tegutsenud Moustier' kultuuri omad.  

Soani kultuuri avastas D. N. Sanya 1928. aastal, nimetus "Soani kultuur" pärineb Hellmut De Terralt (1936). Stephen Lycett tegi kindlaks, et Soani tehnokompleks sisaldab Levallois' tehnika 3. mooduse elemente. 

Adialast ja Khasalan Kalanist umbes 16 km kauguselt Rawalpindist leiti sadu ihutud veeriseid. 

Chauntra külast Himachal Pradeshis leiti pihukirveid ja nuge. 

## Viited
     

## Kirjandus
*T. T. Paterson, H.J.H.  Drummond. *Soan the Palaeolithic of Pakistan*, Department of Archaeology, Government of Pakistan Karachi 1962.
* Kenneth Oakley. *Frameworks for Dating Fossil Man*, Transaction Publishers 1964, ISBN 978-0-202-30960-6, lk 224.
*Ahmad Hasan Dani. Prehistoric Pakistan. – *Asian Perspectives*, 1964, 7, lk 183–188.   Veebiversioon.
*B. B. Lal. A Decade of Prehistoric and Protohistoric Archaeology in India, 1951–1960. – *[[Asian Perspectives]]*. 1964, 7 (1–2), lk 144–159.
Veebiversioon
*R. S. Davis. The Soan in Central Asia? Problems in Early Palaeolithicculture history. –  [K.A.R. Kennedy, G.L. Possehl (toim). ''Studies in the Archaeology and Palaeoanthropology of South Asia'', Oxford & IBH Publishing Company, New Delhi [1984, lk 23-32.
*Stephen J. Lycett.  Is the Soanian techno-complex a Mode 1 or Mode 3 phenomenon? A morphometric assessment. – *Journal of Archaeological Science*, 2007, 34 (9), lk 1434–1440. Resümee 

## Välislingid

*Parth R. Chauhan. An Overview of the Siwalik Acheulian & Reconsidering Its Chronological Relationship with the Soanian – A Theoretical Perspective, 2017
Mõisaküla tänavate loend

*Siin on loetletud [[Mõisaküla]] tänavaid ja toodud nende pikkused.*

## A
*Aia tänav; 0,167&nbsp;km
## H
*Heinamaa tänav; 0,45&nbsp;km
*Heki tänav; 0,411&nbsp;km
*Hommiku tänav; 0,13&nbsp;km
## J
*Jaama tänav; 0,047&nbsp;km
## K
*Kalda tänav; 0,251&nbsp;km
*Karjamaa tänav; 0,89&nbsp;km
*Kase tänav; 0,354&nbsp;km
*Kesk tänav; 0,275&nbsp;km
*Kiikre tänav; 0,123&nbsp;km
*Kivi tänav; 0,444&nbsp;km
*Koidu tänav, 0,364&nbsp;km
*Kooli tänav; 0,775&nbsp;km
## L
*Lille tänav; 0,279&nbsp;km
*Loode tänav; 0,136&nbsp;km
## M
*Mäe tänav; 0,362&nbsp;km
## N
*Nurme tänav; 0,342&nbsp;km
## P
*Paju tänav; 0,232&nbsp;km
*Piiri tänav; 0,283&nbsp;km
*Posti tänav; 0,46&nbsp;km
*Põllu tänav; 0,466&nbsp;km
*Pärnu tänav (55 Mõisaküla tee); 1,7&nbsp;km
## R
*Raudtee tänav; 0,253&nbsp;km
*Riia tänav; 0,155&nbsp;km
*Ringpuiestee; 1,175&nbsp;km
*Roheline tänav; 0,298&nbsp;km
## S
*Soo tänav; 0,304&nbsp;km
## U
*Uus tänav; 0,782&nbsp;km
## V
*Vabriku tänav; 0,574&nbsp;km 
*Valga tänav; 0,138&nbsp;km
*Viljandi tänav; 1,511&nbsp;km 
## Õ
*Õhtu tänav; 0,822&nbsp;km
*Õnne tänav; 0,468&nbsp;km
Valentin Pavlov

**Valentin Pavlov** (vene keeles *Валентин Сергеевич Павлов*; 26. september 1937 Moskva – 30. märts 2003 Moskva) oli Nõukogude Liidu riigitegelane.

Valentin Pavlov oli pärit autojuhi ja meditsiiniõe perekonnast. 1958. aastal lõpetas ta Moskva Rahandusinstituudi. 1958–1959 töötas ta Moskva Kalinini rajooni täitevkomitee rahandusosakonnaosakonna riigitulude inspektorina. 1959–1966 töötas ta Vene NFSV Rahandusministeeriumis ökonomisti, vanemökonomistina ja osakonnajuhatajana. 1966–1968 oli ta Nõukogude Liidu Rahandusministeeriumi Rasketööstuse Rahastamine Valitsuse juhataja asetäitja. 1968–1979 töötas ta Nõukogude Liidu Rahandusministeeriumi Eelarvevalitsuse juhataja asetäitjana. Majandusteaduste kandidaadi kraadi kaitses Pavlov 1971. aastal. 1979–1986 oli NSVL Riikliku Plaanikomitee rahanduse, omahinna ja hindade osakonna juhataja. Majandusteaduste doktori kraadi kaitses 1981. aastal. 1986. aastal töötas lühikest aega Nõukogude Liidu rahandusministri esimese asetäitjana. 1986–1989 oli Nõukogude Liidu Riikliku Hinnakomitee esimees ja 1989–1991 Nõukogude Liidu rahandusminister. 1990–1991 oli Pavlov NLKP Keskkomitee liige.

14. jaanuaril 1991 sai Valentin Pavlov Nõukogude Liidu peaministriks. Ta oli esimene ja ainus Nõukogude Liidu peaminister.

Valentin Pavlov oli üks Augustiputši organisaatoreid ja kuulus Riiklik Erakorralise Seisukorra Komiteesse. 22. augustil 1991 kirjutas Mihhail Gorbatšov alla määruse Pavlovi peaministri ametist vabastamise kohta. 23. augustil 1991 Pavlov vahistati ja paigutati Matrosskaja tišina vanglasse. 28. augustil 1991 kinnitas NSV Liidu Ülemnõukogu Pavlovi ametist vabastamise. Ta vabanes vanglast 1993. aasta jaanuaris. 1994. aasta veebruaris amnesteeris Venemaa Riigiduuma Valentin Pavlovi.

## Viited
Mustvee tänavate loend

*Siin on loetletud [[Mustvee]] tänavaid ja toodud nende pikkused.*

## A
*Ahvena tänav; 0,2&nbsp;km
*Aia tänav; 0,597&nbsp;km
## B
*Benito Agirre tänav; 0,475&nbsp;km
## J
*Jõe tänav; 1,195&nbsp;km
*Järve tänav; 0,075&nbsp;km
## K
*Kalda tänav; 0,253&nbsp;km
*Kaluri tänav; 0,395&nbsp;km
*Kastani tänav; 1,017&nbsp;km
*Kivi tänav; 1,55&nbsp;km
*Kooli tänav; 0,391&nbsp;km
*Kraavi tänav; 0,329&nbsp;km
*Kruusa tänav; 0,214&nbsp;km
## L
*Liiva tänav; 1,93&nbsp;km
*Lille tänav; 0,044&nbsp;km
*Lohu tänav; 0,35&nbsp;km
## M
*Marja tänav; 1,127&nbsp;km
*Metsa tänav; 0,55&nbsp;km
## N
*Narva tänav (13114 Kalma-Mustvee tee); 2,23&nbsp;km
*Nurme tänav; 0,173&nbsp;km
*Nurme põik; 0,075&nbsp;km
## P
*Pargi tänav; 0,79&nbsp;km
*Peipsi tänav; 0,148&nbsp;km
*Pihkva tänav (13114 Kalma-Mustvee tee); 2,09&nbsp;km
*Pihlaka tänav; 0,184&nbsp;km
*Põik tänav; 0,099&nbsp;km
*Põllu tänav; 0,157&nbsp;km
*Pärna tänav; 0,084&nbsp;km
## R
*Raudtee tänav; 0,501&nbsp;km
*Rohu tänav; 0,223&nbsp;km
*Roosi tänav; 0,235&nbsp;km
## S
*Sireli tänav; 0,127&nbsp;km
*Sputniku tänav; 0,339&nbsp;km
## T
*Tartu tänav (36 Jõgeva-Mustvee tee); 1,91&nbsp;km
*Toominga tänav; 0,25&nbsp;km
*Tähe tänav; 0,82&nbsp;km
## U
*Umb tänav; 0,15&nbsp;km
*Uus tänav; 0,432&nbsp;km
## V
*Vahtra tänav; 0,106&nbsp;km  
## Õ
*Õnne tänav; 0,401&nbsp;km
*Õuna tänav; 0,20&nbsp;km
Cité de l'espace

**Cité de l'espace** on kosmosele ja ruumi vallutamisele orienteeritud teaduskultuuri keskus, mis on pühendatud sama palju astronoomiale kui ka astronautikale. Toulouse'is asuv *Cité de l'Espace* avati 1997. aasta juunis. 

Selle 20 aasta jooksul on seda külastanud peaaegu 5 miljonit külastajat.

## Muuseumi eksponaate
*Ariane 5
*Mir
*Sojuz
Nikolai Tihhonov

**Nikolai Tihhonov** (vene keeles *Николай Александрович Тихонов*; 14. mai (vkj. 1. mai) 1905 Harkov, Harkovi kubermang (tänapäeval Harkiv, Ukraina) – 1. juuni 1997 Petrovo-Dalneje, Moskva oblast) oli Nõukogude Liidu riigitegelane.

Nikolai Tihhonov oli pärit inseneri perekonnast. Rahvuselt oli venelane. Aastatel 1920–1924 õppis ta Jekaterinoslavi (tänapäeval Dnipro) raudteetehnikumis. Seejärel töötas veduri masinisti abina. 1930. aastal lõpetas Dnepropetrovski Metallurgiainstituudi. Töötas V. I. Lenini nimelises Dnepropetrovski Metallurgia ja Toruvaltsimistehases, kus oli insener, alates 1933. aastast tsehhijuhataja asetäitja, alates 1938. aasta jaanuarist tsehhijuhataja ja alates 1940. aasta jaanuarist peainsener. 1940. aasta septembris astus ÜK(b)P-sse. 1941. aasta septembrist kuni 1947. aasta juulini töötas metallurgiatehase direktorina Sverdlovski oblastis Pervouralskis. 1947. aasta juulist kuni 1950. aasta detsembrini oli ta metallurgiatehase direktor Dnepropetrovski oblastis Nikopolis. 1950. aasta detsembrist kuni 1955. aasta septembrini töötas Tihhonov Nõukogude Liidu Mustmetallurgia Ministeeriumi Torutööstuse Peavalitsuse ülemana. 1955. aasta septembrist kuni 1957. aasta maini oli ta Nõukogude Liidu mustmetallurgia ministri asetäitja. 1957. aasta maist kuni 1960. aasta aprillini töötas ta Dnepropetrovski majandusrajooni Rahvamajandusnõukogu esimehena. 1960. aasta aprillist kuni 1963. aasta märtsini oli Tihhonov Nõukogude Liidu Ministrite Nõukogu Riikliku Teaduslik-Majandusliku Nõukogu esimehe asetäitja.

1963. aastast kuni 2. oktoobrini 1965 oli Nikolai Tihhonov Nõukogude Liidu Riikliku Plaanikomitee esimehe asetäitja. Ta oli NLKP Keskkomitee liige 31. oktoobrist 1961 kuni 29. märtsini 1966 ja NLKP Keskkomitee Poliitbüroo liige 8. aprillist 1966 kuni 25. aprillini 1989. 2. oktoobrist 1965 kuni 2. septembrini 1976 oli ta Nõukogude Liidu Ministrite Nõukogu esimehe asetäitja ja 2. septembrist 1976 kuni 23. oktoobrini 1980 Nõukogude Liidu Ministrite Nõukogu esimehe esimene asetäitja.

Nikolai Tihhonov oli 23. oktoobrist 1980 kuni 27. septembrini 1985 Nõukogude Liidu Ministrite Nõukogu esimees.

## Viited
Tallinna linnavolinike loend (1892)

## Linnavolinikud

# Roman von Antropoff
# Otto Benecke
# Ludwig Berting
# Eduard Bätge
# Gustav Birk
# Karl Blacher 
# Johann Burland
# Julius Wasmuth
# Robert Weiss
# Peter Wellberg
# Ivan Vinogradov
# Aleksei Volkov
# Michail Gavrilov
# Dmitri Gabuschin
# Georg Haman
# Aleksander Hahn
# Aleksander Höppener
# John Höppener
# Edvin Hörschelmann
# Hugo Hindreus
# Michail Gorschkov 
# Karl Graebner
# Christian Grossmann
# John von Hueck
# Erhard Dehio
# Vassili Demin
# Parun Étienne Girard de Soucanton
# Aleksander Isberg
# Eduard Johannson
# Jaan Kesker
# Georg Kleesmann 
# Johannes Kurnim
# Friedrich Langeberg
# Christian Luther
# Parun Hugo Maydell
# Aleksander Meyer 
# Nikolai Myller von Rautenfels
# Aleksander Moller 
# Andreas Normann
# Eugen von Nottbeck
# August Nüchtern
# Konstantin von Ritter
# Dmitri Savvinov
# Tõnis Saarmann
# Gustav Sispol
# Nikolai Thamm
# Paul Treumann
# Johann Fischer
# Gustav Florell
# Aleksander von der Hoven
# Konstantin Christiansen
# Aleksander Tschumikov
# Nikolai Schmidt
# Nikolai Schröter
# Wilhelm vou Straelborn 
# Thomas Jakobson
# Heinrich Ebro
# Heinrich Engelberg
# Anton Etz
# Eugen Erbe

## Kandidaadid

1) Wilhelm Adamson
2) Wilhelm von der Borg
3) Alfons Braun
4) Johann Vannary
5) Parun Friedrich Wrangell
6) Johann Haller
7) Peter Heil
8) Jakob Herms
9) Friedrich Siefarth
10) Julius Kork
11) Aleksander Kuyberg
12) Hans Nickeborn
13) Parun Richard Rosen
14) P. Tosio
15) Richard Fick 
16) Karl Forsmann 
17) Gustav Steinberg
18) Madis Espenberg.

## Linnavolikogu tegevuse algus
1892. aastal valitud linnasaadikutekogu esimene koosolek toimus 30. detsembril 1892 / 11. jaanuaril 1893. Tallinna linnapeaks valiti ühel häälel uuesti parun Viktor Karl Jakob von Maydell ja linnasekretäriks uuesti Otto Benecke.

Volikogu koosolekute juhatajaks valiti parun Étienne Girard de Soucanton, kelle kuberner vürst Sergei Šahhovskoi (1852–1894) kohe kinnitas, misjärel asutus too ka esimest koosolekut juhtima. Linnaamet liikmeteks valiti Eduard Ernst Bätge, Eugen Erbe ja Peter Wellberg (esmalt valituks osutunud Thomas Jakobson loobus ametist). Kubermanguvalitsuse "linnasjade-jäutuse" liikmeks määrati Nikolai Myller von Rautenfels.

## Viited
Taxenbach

**Taxenbach** on alev ja vald *(Marktgemeinde)* Austrias Salzburgi liidumaa Zell am See ringkonnas (Pinzgau piirkonnas).

## Viited
Marek Toome

**Marek Toome** (sündinud 4. jaanuaril 1968) on eesti autosportlane ja rallisõitja.

Ta on õppinud Tartu 10. Keskkoolis, lõpetas aastal 1988 Tallinna Ehitus- ja Mehaanikatehnikumi ning aastal 2002 Estonian Business School'i.

Ta hakkas autosporti harrastama aastal 1986.

Ta on aastast 2007 AS-i GoBus juhatuse liige.

## Isiklikku
Tema isa oli Indrek Toome, onupoeg on Koit Toome.

## Välislingid
* Biograafia ESBL-is.
Merci, Chérie

**"Merci, Chérie"** on 1966. aasta Eurovisiooni lauluvõistluse võidulaul. Laulu esitas Udo Jürgens ning selle on kirjutanud Jürgens koos Thomas Hörbigeriga; dirigent oli Hans Hammerschmid.

Laulu esitati 5. märtsil 1966 Luxembourgis üheksandana, enne Rootsit ning pärast Portugali. Laul kogus kokku 31 punkti ja sai seega 18 laulu seast esikoha.

Laul on saksa keeles, kuid seal on paar rida ka prantsuse keeles. 

See oli Austria ainus võidulaul aastani 2014, kui Conchita Wurst võitis lauluga "Rise Like a Phoenix".

## Viited
Bruck an der Großglocknerstraße

**Bruck an der Großglocknerstraße** on vald *(Gemeinde)* Austria Salzburgi liidumaa Zell am See ringkonnas.

Bruck ajaloolises Pinzgau piirkonnas asub Salzachi jõe orus, Grossglockneri kõrgalpi maantee põhjapoolse sissepääsu juures, mis kulgeb kuni Kõrg-Tauerni mäestiku ja Alpide peaahelikuni.

Vallaosad on Bruck, Hundsdorf, Reith ja Sankt Georgen. Kohalikud külad on Brandenau, Bruck, Fischhorn, Gries, Hauserdorf, Hundsdorf, Krössenbach, Niederhof, Pichl, Reit, Sankt Georgen, Steinbach, Vorfusch ja Winkl.

## Ajalugu

Tõendid viitavad asustusele juba pronksiajal ja Hallstatti perioodil. Illüürlased ja keldid asusid siia, nagu ka roomlased u. aastal 15 eKr. Suure rahvasterändamise ja Rooma riigi langemise käigus asusid siia baierlased ja segunesid kohaliku rahvaga. *Prugg im Pinzgrey* nime on esmamainitud Salzburgi peapiiskopkonna 1227. aasta dokumendis.

Samal ajal ilmus esmakordselt ürikutesse *Vischarni* loss, mida esialgu pidasid läänina Goldeggi isandad, hiljem Chiemsee piiskoppide valdus. Hoone ostsid 1862. aastal Liechtensteini printsess Sophie ja tema vend vürst Johann II, kes lasid selle Friedrich von Schmidti kavandite kohaselt uusgooti stiilis ümber ehitada. Pärast tulekahju 1920. aastal uuesti ülesehitatuna haaras selle 1943. aastal natside *[[SS]]* organisatsioon ja toimis ajutiselt Dachau koonduslaagri alamlaagrina. 8. mail 1945 vahistasid Ameerika väed seal Hermann Göringi, enne kui ta viidi Camp Ashcanisse.

Alates Grossglockneri kõrgalpi maantee valmimisest 1935. aastal on linna nimeks *Bruck an der Großglocknerstraße* ("Sild Grossglockneri maanteel"). 1938. aastal liidendati iseseisev Sankt Georgeni küla.

## Transport

Grossglockneri kõrgalpi maantee, kui kõrgel asuv mägitee, ühendab Austria Salzburgi ja Kärnteni liidumaid. Ulatus Bruckist Heiligenblutini piki maanteed on 47,8 km. Bruck-Fuschi jaamas on vallal ligipääs Salzburg-Tirooli raudteeliinile.

## Viited
Dienten am Hochkönig

**Dienten am Hochkönig** on vald *(Gemeinde)* Austria Salzburgi liidumaa Zell am See ringkonnas (Pinzgau piirkonnas).

Dienten on ka Hochkönigi suusapiirkonna osa.

Vald asub Hochkönigi mäe (2943 m) jalamil.

## Ajalugu

Dientenit on esmamainitud 963. aastal. Keskajast saati oli seal rauamaagi kaevandus, mis 1864. aastal maha jäeti.

## Viited
Jaanis Valk

**Jaanis Valk** (sündinud 21. jaanuaril 1979 Suure-Jaanis) on eesti dokumentaalfilmide režissöör ja harrastusnäitleja.

Ta on lõpetanud 1996. aastal Antsla Gümnaasiumi ja seejärel Suurupi Piirivalvekooli. Töötas seejärel piirivalvurina Kagu Piirivalvepiirkonnas.

Aastatel 2002–2004 õppis ta Tallinna Ülikoolis filmirežiid (kursuse juhendaja Jüri Sillart). Koos temaga õppisid veel näiteks Tanel Toom, Rasmus Merivoo, Anu Aun, Priit Pääsuke, Kaupo Kruusiauk, Margus Paju. Aastatel 2005–2011 jätkas ta õpinguid Tallinna Ülikooli Balti Filmi- ja Meediakoolis, kus sai 2009. aastal magistrikraadi. 

Tema tuntuim film on "Ahto. Unistuste jaht". Ta on olnud ka mitme filmi helioperaator ja valguskunstnik.

Alates 2005. aastast töötab ta stuudios OÜ Rühm Pluss Null režissöörina. Ta on olnud seotud ka mitme harrastusteatriga: ta on Tallinna Võru Seltsi näitetrupi Hüdsi juhendaja.

## Tunnustus
*2018 Eesti Kultuurkapitali audiovisuaalse kunsti sihtkapitali aastapreemia (koos Erik Norkroosiga; aasta dokumentaalfilm – "Ahto. Unistuste jaht")
Bramberg am Wildkogel

**Bramberg am Wildkogel** on vald *(Gemeinde)* Austria Salzburgi liidumaa Zell am See ringkonnas. Vald asub Wildkogeli mäe (2225 m) lõunajalamil. Valla keskmine kõrgus on 819 m.

## Ajalugu

Iidsetel aegadel oli Brambergi ümbruse ala vasemaagi kaevandamise keskus. Kuuludes Leitenguti valda, Brambergi mainiti 925. aastal vanima kihelkonnana Salzachi jõe ülemises orus ja nimetati 1160. aastal esimest korda "Prentenperigeks". Kaevandamine võeti uuesti kasutusele 1829. aastal ja lõpuks loobuti sellest aastal 1863. Hiljem 20. sajandil ebaõnnestusid uued kaevandamiskatsed.

Samuti kuulsad smaragdikaevandused Habachtalis (Norra ja Itaalia kõrval) on ainsad smaragdikaevandused Euroopas.

## Paikkonnad

Need on omavalitsuse paikkonnad: Bicheln, Bramberg, Dorf, Habach, Leiten, Mühlbach, Mühlberg, Schönbach, Schweinegg, Sonnegg, Steinach, Wenns, Weyer.

## Transport

Liidumaantee Bundesstraße 165 kulgeb läbi valla ida-lääne suunas. Ühistransporti pakuvad nii Salzburger Verkehrsverbundi bussiteenused kui ka Pinzgauer Lokalbahni raudteeveod, millel on Zell am Sees ühendus Austria põhiraudteevõrguga. On ka postibussid Krimmlisse ja Zell am Seesse.

## Kultuur ja huviväärsused
### Muuseumid

* Kohalik ajaloomuuseum

### Sport

* Wildkogeli suusapiirkond Wildkogelil
* Trosstee Wildkogelile (*Smaragdbahn*, avati 2010. aasta detsembris)
* Valgustatud kelgumägi (14 km, üks pikimaid valgustatud radasid maailmas)
* Valgustatud murdmaasuusatamise ja uisurajad
* Bassein ja suur laste mängupark
* Lennukool paraplaani ja deltaplaaniga sõitmiseks

## Vaata ka

* Salzburg

## Viited
BMW N57

**BMW N57** on reasasetusega kuuesilindriliste diiselmootorite tootepere, mida iseloomustab alumiiniumist mootoriplokk ja ühisanumsissepritse. Mootor vahetas välja varasema BMW M57 reaskuue ja kaudselt ka BMW M67 V8-diiselmootori.

N57 kasutab muutuva geomeetriaga turbokompressorit (VGT) ja Boschi piesoelektrilisi pihusteid, mis töötavad rõhul kuni 2000 baari. Alates 2015. aastast on BMW hakanud N57-t asendama uuema moodulmootoriga BMW B57, mida esitleti esmakordselt G11-põlvkonna 7. seeria mudelil 730d.

## Tehnilised andmed ja versioonid

N57 on tuntud oma laia võimsusvahemiku poolest, mis saavutati ühe, kahe või isegi kolme turbokompressori kasutamisega. Erinevalt eelkäijast asub N57 jaotuskett mootori tagaosas (käigukasti pool), mis on sarnane neljasilindrilisele BMW N47 mootorile.

### N57S (Triple Turbo)
2012. aastal esitletud N57S oli maailma esimene seeriaviisiliselt toodetud kolme turboga diiselmootor. Süsteem koosneb kahest väikesest kõrgrõhuturbost ja ühest suurest madalrõhuturbost, mis tagab ühtlase pöördemomendi kogu pööretevahemikus.

## Töökindlus
Kuigi N57 on üldiselt hinnatud kui vastupidav mootor, on selle peamiseks tehniliseks nõrkuseks jaotusketi kulumine pikkade hooldusvälpade korral. Kuna kett asub mootori tagaosas, nõuab selle vahetamine mootori eemaldamist või käigukasti mahavõtmist.

## Viited
Aleksander Brutus

**Aleksander Brutus** (26. detsember 1900 Riigiküla – 27. august 1939 Riigiküla) oli Eesti kalur.

Ta omandas alghariduse Narva-Jõesuu kõrgemas algkoolis. 1918. aastast oli kalur, osales kohalike seltskondlike organisatsioonide tegevuses. Võitles Vabadussõjas. 

Kalanduskoja valimistel kandideeris ta Virumaa 1. valimisringkonnas (Narva, Narva-Jõesuu, Narva, Peetri ja Auvere-Joala vald), sai 23 häält, kuid kaotas Martin Kongale ja sai Kalanduskoja täiskogu liikmeks alles pärast Martin Konga surma.
Ieng Sary

**Ieng Sary** (khmeeri keeles អៀង សារី, sünninimi **Kim Trang**; 24. oktoober 1925 – 14. märts 2013) oli Kambodža riigitegelane, üks punaste khmeeride juhtivaid tegelasi.

Ieng Sary oli pärit khmeeri-hiina segaperekonnast. Tema sünninimi oli Kim Trang.

Ieng Sary õppis Phnom Penhis Sisowathi lütseumis. Ta sai stipendiumi Prantsusmaal õpingute jätkamiseks. Pariisis õppis ta Condorcet' lütseumis ja Institut d’Études Politiques de Paris'is. 1951. aastal astus ta Prantsusmaa Kommunistlikku Parteisse. Pariisis olevat ta rajanud khmeeri üliõpilaste marksistliku ringi. 1957. aastal pöördus ta Kambodžasse tagasi ja töötas Sisowathi lütseumis ajalooõppejõuna. 1960. aastal valiti ta Kambodža Töölispartei Keskkomiteesse. 1971–1975 oli Kambodža Kuningliku Rahvusliku Ühtsuse Valitsuse liige ja Kambodža Rahvusliku Ühtsuse Rinde erisaadik.

Punaste khmeeride võimuletuleku järel sai Ieng Saryst Demokraatliku Kampuchea asepeaminister ja välisminister.

Vietnami invasiooni järel 1979. aastal põgenes Ieng Sary üle piiri Taisse, kus ta jätkas tegevust punaste khmeeride eksiilvalitsuse välisministrina. 19. augustil 1979 mõistis Rahva Revolutsiooniline tribunal Phnom Penhis Ieng Sary ja Pol Poti tagaselja surma. 1996. aastal andis kuningas Norodom Sihanoukile armu ja ta pöördus Kambodžasse tagasi.

2007. aasta novembris vahistati Ieng Sary ja tema abikaasa Ieng Thirith süüdistatuna inimsusvastastes kuritegudes.

16. detsembril 2009. aastal esitas tribunal talle süüdistuse genotsiidis osalemises. Ieng Sary suri haiglas enne kohtuotsuse saamist.

## Viited
Ginés González García

**Ginés González García** (31. august 1945 San Nicolás de los Arroyos, Buenos Airese provints – 18. oktoober 2024 Buenos Aires) oli Argentina poliitik, diplomaat ja arst-kirurg. 

Garcia oli erakonna *Partido Justicialista* liige. Ta oli esimest korda aastatel 2002–2007 Argentina tervishoiuminister. Teist korda oli ta Argentina tervishoiuminister 10. detsembrist 2019 kuni 19. veebruarini 2021. Lisaks oli ta aastatel 2007–2015 Argentina suursaadik Tšiilis. 

Ta sündis aastal 1945 San Nicolás de los Arroyosis Buenos Airese provintsis. Ta lõpetas Córdoba ülikooli kirurgina.
Borja Mayoral

**Borja Mayoral Moya** (sündinud 5. aprillil 1997 Parlas) on Hispaania jalgpallur, kes mängib ründajana Hispaania kõrgliiga klubis Getafe.

Ta alustas klubikarjääri Madridi Realis, mille noorteakadeemiaga liitus ta 2007. aastal. 2015. aasta jaanuaris debüteeris ta klubi reservmeeskonnas Hispaania tugevuselt kolmandas liigas. Hooajal 2015–16 lõi ta samas liigas 15 väravat.

Madridi Reali põhimeeskonnas debüteeris Mayoral 2015. aasta oktoobris. Hooajal 2016–17 mängis ta laenul Saksamaa kõrgliiga klubis VfL Wolfsburg ja lõi liigas kaks väravat. Madridi Reali meeskonnas lõi ta esimese värava 17. septembril 2017 liigamängus Real Sociedadi vastu.

Aastatel 2018–2020 mängis ta Madridi Realist laenul Hispaania kõrgliiga klubis Levante ning lõi kahe hooaja jooksul Hispaania kõrgliigas kokku 11 väravat. 2020. aasta oktoobris läks ta laenule Itaalia kõrgliiga klubisse AS Roma, lüües hooajal 2020–21 Itaalia kõrgliigas 10 väravat ja UEFA Euroopa Liigas seitse väravat. 2022. aasta jaanuaris läks ta laenule Getafesse.

Mayoral on tulnud Euroopa omavanuste meistriks 2015. aastal Hispaania kuni 19-aastaste koondisega ja 2019. aastal kuni 21-aastaste koondisega.

## Saavutused
;Madridi Real
*UEFA Superkarikas: 2017
*Klubide maailmameistrivõistlused: 2017
Rise Like a Phoenix

**"Rise Like a Phoenix"** on 2014. aasta Eurovisiooni lauluvõistluse võidulaul, mida esitas Conchita Wurst. Laulu on kirjutanud Ali Zuckowski, Charlie Mason, Joey Patulka ja Julian Maas.

Laul esitati 8. mail Kopenhaagenis esimeses poolfinaalis kuuendana, enne Leedut ja pärast Poolat. Laul sai poolfinaalis 169 punktiga esikoha ja pääses finaali. Finaalis 10. mail tuli Austria 290 punktiga võitjaks. 12 punkti saadi 13 riigilt.

See oli Austria teine võit Eurovisiooni lauluvõistlusel, 1966. aasta Eurovisiooni lauluvõistluse võitis Udo Jürgens lauluga "Merci, Chérie".

## Edetabelid

## Viited

## Välislingid
* Ametlik muusikavideo YouTube'is
Nikolai Zibriev

**Nikolai Zibriev** (6. august 1904 Kuritšeki küla – 4. märts 1940) oli Eesti kalur.

Ta lõpetas 6-klassilise algkooli, seejärel oli kalur Raja vallas ja kohalike seltskondlike organisatsioonide liige. Ainus Virumaa 5. valimisringkonnast (Kose ja Skarjatina vald) valitud Kalanduskoja täiskogu liige (sai 59 häält), revisjonikomisjoni liige 1936–1938.
Coit Tower

**Coit Tower** on 64 meetri kõrgune torn California osariigi suuruselt neljandas linnas San Franciscos. Telegraph Hilli naabruskonnas Pioneer Parki haljasalal asuv *[[art déco]]* stiilis ehitis pakub panoraamvaateid nii linnale kui ka lahele. See ehitati Lillie Hitchcock Coiti pärandusest aastatel 1932–1933.

29. jaanuaril 2008 kanti ehitis Ameerika Ühendriikide Ajalooliste Paikade Riiklikusse Registrisse (*National Register of Historic Places*).

## Välislingid
*
Arthur Brown noorem

**Arthur Brown noorem** (1874–1957) oli Ameerika Ühendriikide arhitekt, kes elas San Franciscos ja projekteeris mitmed sealsed maamärgilise tähendusega ehitised, nagu Coit Toweri.

## Tunnustus
*1940 – valiti Ameerika Kunstide ja Kirjanduse Akadeemia liikmeks

## Välislingid
*
Lillie Hitchcock Coit

**Lillie (Elizabeth) Hitchcock Coit** (23. august 1843 West Point – 22. juuli 1929 San Francisco) oli sotsialiit, San Francisco vabatahtlike tuletõrjujate patroon ja filantroop, kes annetas vahendid Coit Toweri ehitamiseks.

## Välislingid
*
Andrei Beljanin

**Andrei Beljanin** (vene Андрей Олегович Белянин; sündinud 24. jaanuaril 1967 Astrahanis) on vene kirjanik.

Beljanin on Venemaal tunnustatud ulmekirjanik, kuid tal on ilmunud ka lasteraamatuid, muinasjutte ja luulekogusid.

Ta on Venemaa Kirjanike Liidu liige 1994. aastast.

Toetab Venemaa sissetungi Ukrainasse. 

2017. aastal sai ta Venemaa ulmekirjanduse auhinna Aelita.

Eesti keeles on seni ilmunud neli Beljanini raamatut, kõik kirjastuse Fantaasia sarjas "Sündmuste horisont": "Tsaar Gorohhi salajuurdlus" (2019), "Musta missa vandenõu" (2020), "Lendav laev" (2020) ja "Jaht pruutidele" (2021). Vene keelest tõlkinud Tatjana Peetersoo ja Veiko Belials.

## Viited

## Välislingid
*Koduleht
Sillamäe tänavate loend

*Siin on loetletud [[Sillamäe]] tänavaid ja toodud nende pikkused.*

## A
*Anton Tšehhovi tänav; 0,222&nbsp;km
## E
*Ehitajate tänav; 0,91&nbsp;km
## G
*Geoloogia tänav; 0,54&nbsp;km
## I
*Ivan Krõlovi tänav; 0,189&nbsp;km
*Ivan Pavlovi tänav; 0,72&nbsp;km
## J
*Juri Gagarini tänav; 1.168&nbsp;km
*Jõe tänav; 0,096&nbsp;km
## K
*Kajaka tänav; 0,598&nbsp;km
*Kalda tänav; 1,231&nbsp;km
*Kauba põik; 0,098&nbsp;km
*Kesk tänav; 1,937&nbsp;km
*Kooli tänav; 0,144&nbsp;km
## L
*Lev Tolstoi tänav; 1,257&nbsp;km
## M
*Maksim Gorki tänav; 0,252&nbsp;km
*Mere puiestee; 0,33&nbsp;km
*Mihhail Rumjantsevi tänav; 0,575&nbsp;km

## N
*Nikolai Nekrassovi tänav; 0,171&nbsp;km
## R
*Ranna tänav; 1,527&nbsp;km
*Roheline tee; 0,198&nbsp;km
## S
*Sõtke tänav; 0,383&nbsp;km
## T
*Tallinna maantee (1 Tallinn-Narva tee); 5,16&nbsp;km
*Tervise tee; 0,798&nbsp;km
*Tööstuse tänav; 1,46&nbsp;km
## V
*Valeri Tškalovi tänav; 1,203&nbsp;km
*Veski tänav; 0,437&nbsp;km
*Viru puiestee; 0,162&nbsp;km
*Vladimir Majakovski tänav; 0,598&nbsp;km

 
## Viited
Hollersbach im Pinzgau

**Hollersbach im Pinzgau** (baieri: *Hoierschbouch an Pinzgau*) on vald *(Gemeinde)* Austria Salzburgi liidumaa Zell am See ringkonnas (Pinzgau piirkonnas).

Igal aastal septembri lõpus peetakse seal festivali, mis tähistab aega, mil lehmad tulevad alpikarjamaadelt (kus nad püsivad soojal aastaajal) alla linna lautadesse, kus nad püsivad talvel.

Selle peamised majandustegevused on turism ja piimakarjakasvatus.

2005. aastal ehitati köisraudtee, mis ühendab linna kuulsa Kitzbueheli suusapiirkonnaga, see tõi valla kinnisvarale hoogu juurde.

## Viited
Vabaduse väljaku pommiplahvatus

**Vabaduse väljaku pommiplahvatus** toimus 26. augustil 1993 Tallinnas Vabaduse väljaku ja Harju tänava nurgal toona seal asunud Estonian Airi kontori ees. Plahvatas kahe raadiopuldiga kaugjuhitav käsikohvrisse paigutatud kümme kilo ammoniiti sisaldanud pomm. Plahvatuses said kannatada Estonian Airi kontorihoone ja sisustus, Ameerika Ärikeskus, tänaval seisnud autod ning lähedal asunud majade aknad. Viga sai kaks juhuslikku möödakäijat. 

Pommiplahvatuse korraldamises süüdistati Robert Pohlakut, kes oli Linnuvabriku grupeeringu juht. Plahvatus pidi olema kättemaks Permi grupeeringu liikmetele Aleksander Siirakule (hüüdnimed: Taivanets, Kauboi) ja Sergei Potšivalovile. Koos Pohlakuga olid ka Mäng, Imre Arakas, Grossthal, Pohlak, Piispea, Janek Kukk ja Toomas Helin, Laane ja Kuusik.  Ainus tõend teiste meeste väidetava osaluse kohta oli tabatud pommipanija Robert Pohlaku tunnistus. Helina ülekuulamine kestis vaid kümmekond minutit, Kukk pääses kaheaastase tingimisi karistusega.  Tallinna kesklinnas avalikus kohas toimunud võimsa plahvatuse uurimine oli esimene suurem kriminaalmenetlus taasiseseisvunud Eestis. 

## Viited
Delhi sultanaat

**Delhi sultanaat** oli keskaja riik Põhja-Indias 1206–1526; pealinn Delhi. See tekkis Guriidide hõivatud India aladel, kui asehaldur Kutbud-din Aibek (1206–10) kuulutas end sõltuma­tuks valitsejaks. Riik oli suurim Alauddin Hildži (1296–1316) ajal. Timuri sõjaretkele (1398) järgnesid langus ja killustumine. 1526 vallutas sultanaadi Babur. Delhi sultanaadi valitsev ülikkond koosnes Kesk-Aasiast, Afganistanist ja Iraanist pärit islamiusulistest siirdlastest.